Rossiyaning Vnukovo aeroportida Misrga reyslarning bekor qilinishi munosabati bilan tiqilinch yuzaga keldi

Rossiyaning Vnukovo aeroporti uchish zonasida Misrga reyslarning bekor qilinishi munosabati bilan tiqilinch yuzaga keldi. Bu haqda “Gazeta.ru” bolalar ombudsmani Pavel Astaxovning yordamchisi Anna Levchenko ma’lumotiga tayanib xabar berdi.

“Vnukovo aeroportida Misrga reyslarning ommaviy bekor qilinishi munosabati bilan yuzaga kelgan tiqilinch natijasida bir qancha yo‘lovchilar shifokorlar yordamiga murojaat qildi”, — deydi Anna Levchenko.
Vnukovo aeroportining rasmiy vakili bekor qilingan birinchi reysning yo‘lovchilari aeroport hududini tark etganligini ma’lum qildi.
Avvalroq Rossiya prezidenti Vladimir Putin Federal xavfsizlik xizmatining A321 halokati sabablari aniqlangunga qadar Misrga parvozlarni to‘xtatib turish haqidagi fikrini ma’qullagan edi.